[{"text_idx": "#000001", "text": "Kuigi digileviga on kaetud 100% Eesti territooriumist, ei ole signaal ko\u0303ikjal samava\u0308a\u0308rselt tugev ning selle edukaks vastuvo\u0303tmiseks on vajalik kasutada sobivaid antenne. Antennitu\u0308u\u0308bi valikul tuleb eelko\u0303ige arvestada selle sobivust detsimeetersignaalide vastuvo\u0303tuks sagedusvahemikus 470\u2013790 MHz. Mida kaugemal asub TV-saatja, seda suurema vo\u0303imendusega antenn tuleb valida. La\u0308hedal asuva saatja korral piisab antennist vo\u0303imendusega 12-15 dB. Kui saatja asub kaugemal vo\u0303i vastuvo\u0303tutingimused on keerulisemad, tuleks valida antenn vo\u0303imendusega 17-18 dB."}, {"text_idx": "#000002", "text": "NB! Oluliselt mo\u0303jutab vastuvo\u0303tu kvaliteeti ka antenni ko\u0303rgus maapinnast ja see, kas antenni ja vastuvo\u0303tu koha vahel on signaali takistavaid objekte \u2013 mets, ma\u0308gi, ko\u0303rged hooned vo\u0303i puud."}, {"text_idx": "#000003", "text": "Kui telemast/saatja on kuni 15 km kaugusel (see so\u0303ltub saaja vo\u0303imsusest), vo\u0303ib katsetada vastuvo\u0303ttu toaantenniga. Kuna vastuvo\u0303tutingimused on va\u0308ga erinevad (seinte materjal, kas aknad avanevad saatja suunas, vastuvo\u0303tu ko\u0303rgus (korrus), muud segajad toas), on keeruline hinnata, kas toaantenn on piisav vo\u0303i mitte. Vo\u0303imalikest parim koht toaantennile on saatja suunal avaneva akna la\u0308heduses. Kui toaantenn ei toimi, on reeglina vo\u0303imalik rikkumata pakendiga toaantenn tagastada mu\u0308u\u0308jale ja soetada asemele toekam va\u0308lisantenn. Stabiilselt kvaliteetse telepildi saamiseks soovitame alati va\u0308lisantenni, sest toaantenni puhul tuleb tihti ette ha\u0308ireid, mis on po\u0303hjustatud ruumis toimuvatest tingimuste muutumisest (inimeste liikumine, mobiililevi, teatud juhtudel ka elektriseadmed)."}, {"text_idx": "#000004", "text": "Kui toaantenn stabiilset pilti ette ei too, tuleb paigaldada va\u0308ike va\u0308lisantenn. Va\u0308ikeste ja kergete logaritmilise ehitusega antennide hinnad algavad juba 15.- eurost. Vo\u0303imendustegur on vaid 7\u20138 dB, kuid erinevalt teistest antennitu\u0308u\u0308pidest on sellise ehitusega antennides signaalikadu va\u0308iksem. Selle antenni puhul pole vaja 1\u20132 dB kadu po\u0303hjustavat muundurit, mis asub antenni ning kaabli vahel."}, {"text_idx": "#000005", "text": "Keskmise suuruse ja hinnaga (20-30.- \u20ac) va\u0308liantenni puhul tagavad neli paralleelselt u\u0308hendatud dipoolvastuvo\u0303tjat vo\u0303imendusteguri kuni 12 dB UHF-riba keskmistel kanalitel (30\u201350). Selle antenni eeliseks on lu\u0308hike horisontaalne pikkus, misto\u0303ttu on stabiilse antennikinnituse ehitamine oluliselt lihtsam. Taoliste antennide to\u0308o\u0308kaugus saatjast on tavaliselt kuni 30 kilomeetrit."}, {"text_idx": "#000006", "text": "UUDIS! Lu\u0308hikese distantsi toa- ja va\u0308lisantenn"}, {"text_idx": "#000007", "text": "Kaasaegne ja hea disainiga antenn, millega saab katsetada tubast signaali vastuvo\u0303ttu, kuid vajadusel saab antenni paigaldada ka va\u0308lja. Loe la\u0308hemalt ja osta siit."}, {"text_idx": "#000008", "text": "Pika vahemaa tagant signaali pu\u0308u\u0308des tuleb soetada korralik, 75-100 elemendiga antenn, millel on hea vo\u0303imendus (- 18dB). Taga on taolistel pikkadel (2-2,5 meetrit) antennidel reeglina reflektor, mis lisab suunatundlikkust. Reeglina tagab parima tulemuse tagab ko\u0303rge mast, minimeerimaks saatja suunal olevate vo\u0303imalike takistuste mo\u0303ju. Antenni juurde on mo\u0303istlik panna ka nn mastivo\u0303imendi, mis kataks UHF-kanalid 21\u201360. Loomulikult peavad nii mast kui kinnitused olema korralikud ja tuulekindlad."}]